SSFX ต่างกับ SSF อย่างไร
1.  SSFX เป็น SSF พิเศษที่ออกมาขายเฉพาะช่วงนี้เท่านั้นครับ เป็นนโยบายพิเศษของรัฐบาลในการลดความผันผวนของตลาดหุ้น โดยการให้คนที่ต้องการลดหย่อนภาษี ลดหย่อนเพิ่มเติมได้ในวงเงิน 200,000 บาท โดยมีระยะเวลาซื้อได้ถึง 30 มิถุนายน 2563 เท่านั้น 
2.  วงเงินของ SSFX เป็นวงเงินพิเศษ ไม่ต้องไปรวมคำนวณกับ SSF หรือ RMF ใดๆ ทั้งสิ้นครับ และ
3.  เนื่องจากเงื่อนไขของการถือ SSFX และ SSF นั้นต้องลงทุนถึง 10 ปีด้วยกัน ดังนั้นกลยุทธ์ในการเลือกต้องวางให้เหมาะสม เลือก SSF หุ้นใหญ่ ช่วง 3 ปีที่ผ่านมาต่างชาติขายหุ้นไทยไปถึง 480,000 ล้านบาท และด้วยที่ตลาดประเทศไทยเป็นตลาดเล็กการที่หุ้นจะขึ้นได้ต้องอาศัยเม็ดเงินต่างชาติ ถ้าต่างชาติกลับมาซื้อน่าจะทำให้กองทุนที่มีหุ้นขนาดใหญ่มีโอกาสทำผลตอบแทนเหนือตลาดได้ ดังนั้นผมจึงมองการลงทุนใน SSFX ที่เป็นหุ้นใหญ่ เลือกกองทุนที่ลงทุนในดัชนี SET50 เช่น PHATRA SET50 ESG-SSFX หรือ PRINCIPAL SET50SSFX ที่มี SSFX ด้วย เลือก SSF ปันผล ด้วยความที่ความผันผวนของตลาดช่วงนี้ค่อนข้างสูง การเลือกลงทุนในหุ้นที่มีการปันผลจะช่วยลดความเสี่ยงจากตลาดขาลงได้ ในขณะเดียวกันตามระยะเวลาที่ผ่านไปก็จะได้ปันผลทยอยจ่ายกลับมาก่อนที่จะถึง 10 ปีด้วย แม้จะต้องเสียภาษีเงินปันผลเล็กน้อย แต่ก็แลกมาด้วยความคล่องตัวที่เราจะเอาเงินก้อนนี้ไปทำอะไรก็ได้ ไปลงทุนต่อก็ได้
ตลาดการเงิน & ผลิตภัณฑ์และบริการทางการเงิน,ความรู้ทางการเงิน